Manilagallionen

Manilagallionen (spansk: Galeón de Manila, tagalog: Kalakalang Galyon ng Maynila at Acapulco) var den spanske kolonialmaktens sjøforbindelse mellom Filippinene og Ny-Spania. Oppdagelsen og erobringen av Filippinene og den følgende oppdagelse av havstrømmene og passatvindene som gav den beste sjøveien fra Filippinene til Mexico skapte en forbindelse mellom Spania og Asia.El Galeón de Manila 2012-04-23.

Det var den spanske katolske misjonæren og sjøkapteinen pater Andrés de Urdaneta som oppdaget de gunstige strømmene/vindene som gjorde handelsveien mulig. Med denne ruten var det for første gang i historien virkelig skape et globalt handelsnettverk.

Seilasene foregikk, med en del unntak, årlig i perioden fra 1565 til 1815.

 Lasten 
Manilagallionens lønnsomhet hvilte på den høye sølvprisen i Asia og den gode tilgangen på sølv i Mexico. Dette tillot spanjolene å kjøpe asiatiske luksusvarer billig og omsette dem i Europa med minst 300 % gevinst. Fra Asia førte Manilagallionen silke, bomull, elfenbein, tepper, tøyer, krydder, lakkerte trevarer og annet som kom fra Kina, India, Java, Ceylon og Persia. Den tok også med offisiell og privat korrespondanse samt passasjerer; kjøpmenn, militære og misjonærer. Fra Acapulco tok man med sølv eller sølvmynt som betalingsmiddel for handelsvarene og for å dekke utgiftene for den spanske kolonialadministrasjonen, misjonen og krigsmakten på Filippinene.LOS NAVIOS DE LA CARRERA DE FILIPINAS EN EL SIGLO XVIII  2012-04-23.

Av særlig stor verdi var handelen med Mingdynastiets Kina (og senere Qing-dynastiet). Sjøhandelen mellom Manila og Fujian ble meget livlig.

 De årlige seilaser 
Gallionen forlot Manila (gjerne etter et siste anløp i Cavite) i juli eller senest i august, ellers måtte ferden utsettes et år på grunn av de da rådende vindforholdene. Returen skjedde etter fem eller seks måneder og gallionen kom derfor tilbake til Manila i desember eller januar.

Spanjolene oppdaget mange av øyene i det nordlige og sentrale Stillehavet under disse seilasene. Det foreligger skildringer som kunne tyde på at spanjolene under en seilas oppdaget Hawaii, men ettersom de ikke fulgte opp oppdagelsen på noen måter, er det ingen grunn til å tro at de la noen vekt på denne oppdagelsen.

Fra Acapulco dro man videre til lands via Mexico by til Veracruz, der videre forbindelse til Spania skjedde med sølvflåten.La Flota de Indias 2012-04-23.

 Fartøyene 
Manilagallionen var en gallion fra 500 til 1 500 tonns drektighet som seilte sjøveien Manila–Acapulco med en verdifull last taksert til oppimot 2 ½ millioner pesos. Fartøyene var vanligvis bygget ved Bagatao på Filippinene eller i Autlán i den nåværende delstaten Jalisco i Mexico.

Den første seilasen ble gjennomført i 1565 og den siste i 1815, med ruten offisielt bragt til opphør i 1821. Det siste året var det Mexicos løsrivelse som gjorde handelsveien uaktuell. Senere, både i og med dampskipene og så etter åpningen av Suezkanalen ble den ytterligere uinteressant.

 Referanser 

 Litteratur 
 M.A. Almazin: El galeón de Manila. Artes de México, n.º 143, 1971.
 Pierre Chaunu: « Le Galion de Manille. Grandeur et décadence d'une route de la soie », Annales. Économies, Sociétés, Civilisations, numéro 4, Paris, 1951, s. 447-462.
 Jean-Paul Desroches (utg.): Die Schätze der San Diego. Argon, Berlin 1997, ISBN 3-87024-380-5
 Clara Martín-Ramos: Las Huellas de la Nao de la China en México (La Herencia del Galeón de Manila). 2007. Disponibel vía web på: http://www.scribd.com/doc/13984088/Las-Huellas-de-la-Nao-de-la-China
 William L. Schurz: The Manila galleon. New York : Dutton 1959.
 William L. Schurz: "The Manila Galleon and California" , Southwestern Historical Quarterly, Vol. 21, No. 2, 1917, s. 107-126
 Federico Sánchez Aguilar: El lago español: Hispanoasia, Madrid, Fuenlabrada, 2003 ISBN 84-607-8130-5
 Arturo Sánchez Sanz: El Galeón de Manila. La aventura de los tesoros de Oriente, Zaragoza, HRM Ediciones, 2013 ISBN 978-941099-8-0

 Eksterne lenker 

 Findings from the wreck of Nuestra Senora de la Concepción in the Marianas, 1638
 Metropolitan Museum: Manila Galleon
 Manila Galleons along the Californian coasts
 Asociación Cultural Galeón de Manila
 Hispanoasia
 La fantástica aventura del galeón de Manila

Kategori:Handelsruter
Kategori:Filippinene
Kategori:Maritim historie
Kategori:Stillehavet
Kategori:Spanias kolonihistorie
Kategori:Artikler i sjøfart-prosjektet